लॉन्ग वे अप
हम तेरह देशों से होते हुए 13,000 हज़ार मील का सफ़र करेंगे।
उसुवायह से, अर्जेंटीना और चिली से अंदर-बाहर करते हुए, अटाकामा रेगिस्तान तक,
लेक टिटिकाका पार करने से पहले ला पाज़ की तरफ़ जाएँगे,
एंडीज़ के साथ चलते हुए कोलंबिया तक, पनामा जाएँगे,
सेंट्रल अमेरिका और मेक्सिको होते हुए, सौ दिन के बाद लॉस एंजेलेस पहुँचेंगे।
रस मैलकिन निर्माता-निर्देशक
हम इन लोगों को वीडियो कैमरे देंगे,
और उनके हेल्मेटों के ऊपर भी माइक्रोफोन के साथ कैमरे लगे होंगे
ताकि वे सफ़र के दौरान ख़ुद का फ़िल्मांकन कर सकें।
यह एक सड़क है? हे भगवान!
डेविड एलेक्सैनियन निर्माता-निर्देशक
तीसरी मोटरसाइकिल उनके साथ चलेगी,
और उसके ऊपर होगा क्लॉडियो, हमारा कैमरामैन।
उसके अलावा, रस और मैं दो इलेक्ट्रिक ट्रकों में चलेंगे,
कैमरामैन जिमी, एंथनी और टेलर के साथ,
जो लॉजिस्टिक्स में भी मदद करेंगे।
हम गाड़ियों से इन लोगों को फ़िल्माएँगे,
उनसे बॉर्डरों पर मिलेंगे,
लेकिन उसके अलावा, मोटरसाइकिलें अलग चलेंगी।
ओइनासिन चिली
ख़ैर, क्या रात थी।
ख़ैर, हमने बाइकों को यहाँ प्लग किया था, लेकिन उससे काम नहीं बना।
डायरी कैमरा
पता है, इस होटल में इतनी बिजली नहीं थी कि दो बाइकों को चार्ज कर सके।
इसलिए हमने उन लोगों को बुलाया। हमने कहा डीज़ल जनरेटर लेकर आओ।
और बस सात बजे के बाद, मैंने अपनी बाइक प्लग करी,
और शुक्र है कि वह चार्ज होने लगी।
मुझे थोड़ी निराशा हुई कि हमें इस डीज़ल जनरेटर से चार्ज करना पड़ा।
लेकिन हमें वाक़ई ग्यारह बजे तक निकलना है
क्योंकि आज टिएर्रा डेल फ़ुएगो से सिर्फ़ फेरी चलेगी,
और अगर वह छूट गई... तो हमें कल तक रुकना पड़ेगा, इसलिए...
हमें और देर हो जाएगी।
यह हमारा पहला उदाहरण है चार्ज ना कर पाने का, है ना?
यह हमारा पहला उदाहरण है जब यह... यह काम नहीं करता है।
आप कितने फँस जाते हैं।
इससे यह साबित होता है कि यह इलेक्ट्रिक वाला विचार कितना बद्ध है।
इस समय यह काफ़ी मुश्किल है।
डायरी कैमरा
ठीक है, चार्ली, चलो चलें। चलो उस फेरी तक पहुँचें।
लॉस एंजेलेस पहुँचने में 12,770 मील
सुबह 11:00 बजे फेरी चलने में तीन घंटे बाकी हैं
हमारे पास 68 मील... 69 मील की सीमा है।
हमें 65 मील का सफ़र तय करना है। तो शायद हम पहुँच जाएँगे।
क्योंकि इसके हिसाब से हम डेढ़ बजे पहुँच जाएँगे।
ठीक है, और फेरी दो बजे निकलेगी।
हाँ, तो हम सीधे उस पर चढ़ ही जाएँगे।
अब तक हम सिर्फ़ 235 मील आए हैं उसुवायह से यहाँ ओइनासिन तक।
उसुवायह चिली - अर्जेंटीना
बॉर्डर क्रॉसिंग ओइनासिन
आज हमें पोरवेनीर पहुँचने के लिए 65 मील जाना है।
शुक्र है, कारें कल रात पहुँच गई थीं,
तो दल बंदरगाह पर हमारा इंतज़ार कर रहा है
ताकि हम फेरी से पुंटा अरीनास जा सकें।
पोरवेनीर - पुंटा अरीनास
पोरवेनीर चिली
हम पोरवेनीर नाम के शहर में हैं।
और पोरवेनीर में एक छोटी सी फेरी है जो आपको बड़े शहर ले जाती है।
मेरे ख़्याल से यह पेटागोनिया के सबसे बड़े शहरों में से एक है।
यह पुंटा अरीनास है।
हम बाइकों के साथ दोबारा मिल जाएँगे, और फिर हम पुंटा अरीनास जाएँगे।
ठीक है, मुझे तुमसे पूछना है तुम्हारी सीमा क्या है, चार्ली?
54 है।
ठीक है।
-तुम्हारी क्या है? -इक्यावन है।
ठीक है।
और क्या तुम्हें उस जगह तक की दूरी मालूम है?
54 है।
बढ़िया। ऐसे ही रहा तो मैं वहाँ नहीं पहुँच पाऊँगा।
-ख़ैर, यह मुश्किल हो सकता है। -यह मुश्किल हो सकता है।
दोपहर 1:36 बजे फेरी निकलने में 24 मिनट बाकी हैं
चलो, लड़कों।
तो, इवन और चार्ली यहाँ हैं।
हम यहाँ हैं।
बाकी सब फेरी पर चढ़ चुके हैं।
तो यह बंदा इस फेरी को बीस मिनट और रोक सकता है।
और हम इस पर जाना चाहते हैं क्योंकि अगली फेरी कल ही होगी।
अब बात यह है, क्या वे इसके जाने से पहले हमारे पास पहुँच पाएँगे?
उन्हें अपनी गाड़ियाँ भगानी होंगी।
दो मील बाकी हैं।
दो मील बाकी हैं
मुझे अलर्ट आया है। चार्ज कम है।
-कम चार्ज। -हाँ।
ठीक है। ख़ैर, इससे काम हो जाना चाहिए।
बस यह कि आख़िरी बार जब... हमें यह करना चाहिए।
लगता है वे पोरवेनीर से दस मिनट दूर हैं।
देखो! यह अभी बढ़ गया।
वे दरअसल अब पोरवेनीर में आ रहे हैं।
चलो।
डेव, वे पोरवेनीर में हैं।
वे वाक़ई बस पाँच मिनट दूर हैं।
भगवान, हम कितने क़रीब हैं।
क्या मतलब तुम्हारा "बस हो गया?"
आख़िरी पाँच प्रतिशत अभी गया... चला गया।
ख़त्म हो गया?
ठीक है, ख़ैर, मैं आगे जाता हूँ, और मैं कोई योजना बनाने की कोशिश करता हूँ।
दोपहर 1:51 बजे फेरी निकलने में नौ मिनट बाकी हैं
-तेज़ी से एक बाइक आ रही है। -हाँ, वे ही हैं।
वे आ गए! वे आ गए, दोस्तों!
लेकिन मुझे सिर्फ़ एक दिखाई दे रहा है।
-इवन रुक गया। वह फँस गया है। -नहीं! अब हम क्या करेंगे?
-उसे खींचेंगे? उन्हें खींच सकते हैं? -ख़ैर, मुझे एक रस्सी चाहिए।
क्या हम कप्तान से बात कर सकते हैं कि हम बहुत क़रीब हैं,
हमें बस थोड़ी सी मदद चाहिए? हमें किसी को बचाना है।
हम यहाँ से इवन को देख सकते हैं। वह छोटा सा नज़र आ रहा है।
-वह इससे ज़्यादा क़रीब नहीं आ सकता। यहाँ। -ठीक है।
मुश्किल यह है, बाइक पर किसी को खींचना ख़तरनाक है
क्योंकि उससे पूरी बाइक डगमगा सकती है।
और उससे गिर जाना बहुत आसान होता है, और फिर आप अपने कंधे पर गिर जाते हैं।
मुझे बीच के डंडे को पकड़ना होगा।
मैं एक बार न्यूयॉर्क में एक टैक्सी में था,
और एक हेल्स एंजेल्स बाइक वाला कार तक ऐसे ही आया था।
खिड़की से अपना हाथ अंदर डाला,
और कहा, "मुझे हेल्स एंजेल्स क्लब तक ले चलो।"
टैक्सी ड्राइवर ने कहा, "ठीक है।"
अपनी पीछे की खिड़की खोलो और मैं वहाँ से पकड़े रहूँगा।
धीरे चलना।
-ठीक है, धीरे। -दूसरा वाला पकड़कर देख लो, इवन।
-नहीं, मैंने संभाल लिया है। हाँ। -तुमने संभाल लिया है?
धीरे, धीरे। बस ऐसे ही, बढ़िया।
-ठीक है। -चलो।
-तुम मुझे बताना कितना तेज़ मैं... -हाँ, थोड़ा और तेज़ चलो।
हाँ। यह बढ़िया है।
बढ़िया। यह काम कर रहा है।
हाँ, यह मुश्किल है, लेकिन मैंने संभाल लिया है।
बस एक गति पर, डेव।
हाँ, यह ठीक है। बस एक समान चलते रहना। ठीक है, ठीक है।
ठीक है, मैंने संभाल लिया है।
मैं देखने के लिए रुका हूँ कि वे आएँगे...
हे भगवान। फेरी चलने लगी है।
चलो!
चलो, चलो।
अब, जब हम सीधे जाएँगे, मैं हाथ छोड़ दूँगा।
ठीक है, डेव, रुको ज़रा।
ठीक है, मुझे जाने दो।
चलो!
यक़ीन नहीं होता!
इवन जहाज़ पर आ गया है!
मैं जहाज़ पर आ ही गया।
मैं तुम्हें गले लगा सकता हूँ।
डेविड, शुक्रिया, दोस्त, मेरे हीरो, मुझे बचाने वाले। तुम ठीक हो?
हाँ, यार, मुझे यह याद रहेगा।
-क्या हम दो बजे तक आ गए? -हाँ। ख़ैर, नहीं। क्योंकि अभी...
-हाँ, दो बजे हैं। -दो बजकर तीन मिनट! बुरा नहीं है।
बढ़िया काम, इवन। यह शानदार था। वाह। यह...
हम अब केंसास में नहीं हैं, है ना?
पुंटा अरीनास चिली
पुंटा अरीनास, हम आ गए।
डायरी कैमरा
मेरे ख़्याल से होटल के कमरे से मेरा अब तक का सबसे अच्छा नज़ारा है, समुद्र और आसमान।
अब हम पुंटा अरीनास से निकल रही हैं, और हम अगले दो दिन
टोर्रेस डेल पेन नेशनल पार्क से गुज़रते हुए बिताएँगे,
जो हमारी पूरी ट्रिप का सबसे सुनसान इलाका है।
अर्जेंटीना - चिली - पुंटा अरीनास टोर्रेस डेल पेन नेशनल पार्क
और मैं बता दूँ,
यहाँ पेटागोनिया में भीषण सर्दी है।
बाहर इतनी ठंड है कि मैं वह सारे कपड़े पहनूँगा
डायरी कैमरा
जो मेरे पास पहनने के लिए हैं, ठीक है?
तो शुरू करते हैं। अंदर की परत।
थर्मल कपड़े, टीशर्ट, मोज़े।
पफ़र पैंट, जीन्स, कार्डिगन,
पफ़ जैकेट, पूरी जैकेट।
डायरी कैमरा
यह हमारे लिए रोमांच की शुरुआत है।
हम इलेक्ट्रिक वाहनों के विशेषज्ञ नहीं हैं।
हमें उनकी बारीकियाँ नहीं मालूम है कि उनसे सबसे बेहतर काम कैसे लें,
लेकिन हम सीख जाएँगे।
दस्ताने, वॉटरप्रूफ पैंट, वॉटरप्रूफ जैकेट।
टोर्रेस डेल पेन चिली
हे भगवान। यह नज़ारा लाज़वाब है।
मैं बता दूँ एक चीज़ जो यह नहीं लग रहा है...
वह है गर्म।
हम संपर्क से बाहर जा रहे हैं, जो इलेक्ट्रिक बाइकों के लिए बहुत बड़ी बात है।
हो सकता है हम बीच में किसी सुनसान जगह में फँस जाएँ।
इसलिए देखते रहिए लॉन्ग वे अप, दक्षिण अमेरिका में खोए दो लोगों की कहानी।
कुछ लामा।
लिखा है सड़क लगभग पंद्रह किलोमीटर लंबी है।
मेरी बेहतरीन स्पेनिश इस्तेमाल करके मुझे लगता है कि यह लिखा था।
कुछ लोग इसे अंदाज़ा कहते हैं।
हे भगवान, इस सड़क को देखो! हे भगवान!
वह रहा तीन चोटियों वाला पहाड़। हम वहीं जा रहे हैं।
वहाँ हम रोड्रिगो से मिलेंगे जो एक माउंटेन गाइड है।
यहाँ पूरा एक उद्योग बन गया है
उन तीन चोटियों की वजह से, जिनकी चढ़ाई करने लोग यहाँ आते हैं।
ऐसा करने वाला हिलेरी पहला व्यक्ति था, 50 के दशक में।
तो यह इस इतिहास में डूबा हुआ है।
इन तीन मीनारों को क्लियोपैट्रास नीडल्स भी कहते हैं,
और इस पार्क को यूनेस्को वर्ल्ड बायोस्फियर रिज़र्व भी क़रार दिया गया है।
और आज रात हम इन मीनारों के ठीक नीचे एक पर्यावरण अनुकूल
जगह में रहने की उम्मीद रखते हैं।
यक़ीन नहीं होता मुझे स्कॉटलैंड वाले दोस्त से आज दोपहर अपने शॉर्ट्स वापस मिलेंगे।
वह बहुत मज़ेदार बंदा है, एरिक।
उसने फ़ोन करके कहा कि मैंने अपने शॉर्ट्स स्कॉटलैंड में छोड़ दिए थे।
वह दुनिया भर घूम चुके हैं,
और उसे विचार आया कि वह उन्हें चिली में कहीं छोड़ देगा
हमारे रूट पर कहीं।
यह पागलपन है, है ना?
हमारा कैंप बस यहीं आगे है, डोमस्।
और हम वाक़ई एकदम सुनसान जगह में हैं।
ख़ैर, उम्मीद करते हैं इनकी बिजली काम करती होगी, दोस्तों।
हमें आधुनिक साधनों के बिना रहना चाहिए।
लेकिन इवन के दोस्त के माध्यम से,
हम इस लाज़वाब जगह में आ गए हैं।
यह ज़बरदस्त है।
मेरे ख़्याल से वही आदमी होना चाहिए। हैलो।
दोनों का स्वागत है।
श्रीमान एरिक स्ट्रिकमैन की तरफ़ से पैकेज।
-यह आपके लिए है। -ठीक है, यही है।
-हाँ। -ठीक है।
यह स्कूल में इवन का सबसे अच्छा दोस्त था। और वे बहुत क़रीब थे।
वह थोड़ा मज़ाकिया है। मुझे बिल्कुल पता नहीं इसके अंदर क्या हो सकता है।
इसमें ज़रूरत का सामान है।
यह रहे।
-यह मज़ेदार है। -बहुत मज़ेदार है।
-स्कॉटलैंड से। -स्कॉटलैंड से।
"इवन, तुम पागल हो कि यह चुनौती स्वीकार की, लेकिन क्या रोमांच है।
मैं इसमें कुछ बटेरियाँ रखी हैं
यहाँ से एलए के बीच चार्जिंग पॉइंट ना होने के चलते यह हमारा योगदान है।"
-पता नहीं इससे कितने मील मिलेंगे। -कम से कम डबल ए तो दे सकता था।
हमारी मोटरसाइकिलें प्लग करने की कोई संभावना है?
रोड्रिगो संरक्षणकर्ता
ज़ाहिर है यहाँ कोई...
-बिजली नहीं है? -नहीं।
-हाँ, ठीक है। -हम फँस गए।
वहाँ उस कंटेनर में प्लग वगैरह सब हैं।
कोई भी यहाँ से बाइक ले सकता है।
हाँ।
ठीक है, देखते हैं यह काम करता है या नहीं, चार्ली।
हाँ। इसे प्लग करो। देखते हैं क्या होता है।
बढ़िया है। हाँ, यह काम कर रहा है। लिखा है, सात घंटे और पचास मिनट।
रोड्रिगो, यह पावर कहाँ से आता है?
हम ज़्यादातर अपनी बिजली एक पानी के स्त्रोत से बनाते हैं
जो वहाँ उस पहाड़ के पास एक नदी के माध्यम से आता है।
हम सिर्फ़ उस पानी से सत्तर प्रतिशत बिजली बनाते हैं।
-मैं पीछे की प्रणाली दिखा सकता हूँ, -चलो देखें।
-इसका एनर्जी रूम, वगैरह। -हाँ। यह कमाल का रहेगा।
तो यही है। यही केंद्र है इस... इस पूरी जगह का।
मूल रूप से, वे नदी में ऊपर पानी इकट्ठा करते हैं,
और वह पाइपों के ज़रिये यहाँ आता है
इन छोटी टरबाइनों में।
जिससे बिजली बनती है।
इस नारंगी केबल को देखो। वह दीवार से होता हुआ ऊपर जाता है...
यहाँ नीचे और इन बैटरियों में, देखो।
ये इतनी ऊँची हैं, नीचे ज़मीन तक हैं।
और पूरे इको-कैंप की बिजली इन बैटरियों से आती है।
तो हमारी बाइकें पूरी तरह से टिकाऊ बिजली से चार्ज हो रही हैं,
पानी की बिजली से।
कोई जनरेटर नहीं, कुछ नहीं।
-और यह पहली बार हो रहा है। -मतलब, उम्मीद है ऐसा ही है।
-हैलो, केंड्रा, मैं इवन, मिलकर अच्छा लगा। -मिलकर अच्छा लगा।
केंड्रा संरक्षणकर्ता
तुम यहाँ क्या करती हो?
मैं संस्थापक की बेटी हूँ, और यहाँ गाइड का काम करती हूँ।
हाँ!
मेरी बीवी का टूर का मनपसंद हिस्सा। वह इसके लिए बिल्कुल पागल है। मल।
-आपको महक़ आ रही है? -हाँ।
ख़ैर, तो इसके अंदर क्या जाता है?
-सुसु? -और मल।
-और मल? -हाँ।
-सब कुछ यहाँ... -सब कुछ यहाँ आता है।
हाँ, और यह कीड़ों वाली छनाई प्रणाली है।
कीड़े दरअसल सब कुछ ठोस खा जाते हैं।
और हम सारे पानी को क्लोरट करते हैं, और फिर उसे हटाते हैं,
और उसे वापस प्रकृति में छोड़ देते हैं।
देखो ज़रा।
-गज़ब। तो यह साफ़ पानी है? -जी, सर।
अब चार्ली हमें दिखाएगा कि यह पानी कितना साफ़ है,
घर बैठे हमारे सभी दर्शकों के लिए इसे पिएगा।
-चार्ली। -चार्ली कौन है?
माफ़ करना।
-बढ़िया। हमें बहुत अच्छा लगा। -वाह, क्या जगह है।
तुम्हारा बाकी निर्माण दल कहाँ है?
-वे कहीं और हैं। -मुझे पता नहीं। हमें पता नहीं।
वाक़ई?
ख़ैर, यहाँ कोई सिग्नल नहीं है, तो हमें कुछ पता नहीं है।
यहाँ से हमारा पहाड़ों का नज़ारा देखो।
डायरी कैमरा
वाक़ई शानदार है, है ना?
ख़ैर, मैं जाकर बाइकों को देखकर आता हूँ।
कल 170 मील जाना है।
शुरू करने के समय पूरा चार्ज हो तो बेहतर रहेगा।
अरे नहीं। इसमें बिल्कुल पावर नहीं है।
तो, यह 41 मील पर था। अब 46 मील पर है।
तो यह बढ़ रहा है।
नहीं, इवन की भी चार्जिंग रुक गई है।
वह 38 प्रतिशत पर है। तो यह धीरे से ऊपर जा रहा है
थोड़ी देर के लिए मैं डर गया था।
पता है, मैं कुछ ज़्यादा ही चिंता करता हूँ।
और यह ऐसी चीज़ है जिसका... मुझे दोबारा आदि होना पड़ेगा इन ट्रिपों पर,
चीज़ों को बस होने देना होगा, और यह कि, मतलब, मैं हर परिणाम को क़ाबू नहीं कर सकता।
आप वैसी किसी भी परिणाम को क़ाबू में नहीं कर सकते हैं।
लेकिन फिर भी, पता है, आप कोशिश करते हैं।
मुझे पता नहीं।
यह बहुत मुश्किल है...
किसी चीज़ को जाने देना।
तो, हम अभी बाइकों को देखने गए, और वे बंद हैं।
-यहाँ कुछ नहीं है। -यहाँ कुछ नहीं है।
चालू करो। कुछ नहीं है।
स्क्रीन पर कुछ नहीं है। हमने प्लग निकाल दिया, कुछ नहीं है।
इसमें कुछ भी नहीं है।
हमने इतनी सुनसान जगह पर हैं। यह हमारा सबसे बुरा सपना है।
अब, दो बातें हैं। यहाँ यह बड़ी बैटरी...
उस पावर को जमा करती है जिससे बाइकें चलती हैं।
पीछे की तरफ़ इस छोटी बैटरी से
लाइटें और सारे इलेक्ट्रिकल उपकरण चलते हैं।
जिसमें मेरे ख़्याल से आगे की स्क्रीन शामिल है।
और ऐसा हो सकता है कि यह 12-वोल्ट की बैटरी ख़त्म हो गई हो,
और हमें पता ही नहीं चलेगा।
तो मुझे इस 12-वोल्ट की बैटरी को जम्प स्टार्ट करना होगा,
और तब हम बाइक को चालू कर पाएँगे।
और अगर हम बाइक को चालू करके उसका डिस्प्ले देख पाए,
उससे हमें पता चल जाएगा कि बड़ी बैटरी में कितनी जान है।
हो सकता है जब हम इसे जम्प स्टार्ट करें,
बाइक चालू हो जाएगी और उसमें लिखा होगा सौ प्रतिशत चार्ज।
चार्ली बस अब 12-वोल्ट की बैटरी का ढक्कन हटाने जा रहा है।
सभी इलेक्ट्रिक बाइक और इलेक्ट्रिक कारों में 12-वोल्ट की बैटरी ज़रूरी होती है
ताकि कुछ चीज़ें चलाई जा सकें,
ताकि अगर बाइक ख़राब हो जाए, आप अपनी हैज़र्ड लाइट चला सकें।
उम्मीद है बस यही दिक़्क़त है।
हाँ। अब हमें बस एक जम्प स्टार्ट करने की ज़रूरत है।
मैं वाक़ई इस व्यक्ति की कार इस्तेमाल करना चाहता हूँ।
-कौन है... क्या कोई अतिथि है या कोई... -अतिथि है। ठीक है।
हे भगवान। उम्मीद है हमने उन्हें उठा नहीं दिया है।
तो हम एक इलेक्ट्रिक बाइक को जम्प स्टार्ट कर रहे हैं।
यह पुराना तरीका है। इसे देखो।
देखो ज़रा यह 12-वोल्ट की बैटरी कितनी छोटी सी है।
किसी ने इसके ऊपर लिखा है "चार्जड्।" क्या मज़ाक की बात है।
इवन, तुम पहले लाल तार लगाओ।
पॉज़िटिव लग गया।
एक मिनट रुको।
-तैयार हो, इवन? ठीक है। -हाँ।
-तैयार? -हाँ।
एक, दो, तीन।
-ठीक है। -हाँ।
इसमें पावर है। यहाँ पावर आ गया है।
-क्या यह ठीक है? -एक सेकंड रुको।
मैंने ग़लती से इसे बंद कर दिया।
-बत्तियाँ चालू हैं। -हाँ। तो यहाँ है चालीस...
इसमें 47 मील हैं।
हाँ! हो गया। हम ठीक हैं।
हमने इसे सुलझा लिया।
अरे, अरे!
ठीक है, तो अब तुम्हारी वाली देखते हैं, इवन।
इसमें लिखा है, उनचालीस।
-उनचालीस? क्या? -हाँ। ख़ैर, कोई बात नहीं।
-इसमें 47 मील लिखा है। -सैंतालीस मील।
-मुझे लगा तुमने 47 प्रतिशत कहा। -नहीं, 47 मील।
-हाँ, बढ़िया! -तुम दोनों का 47 हैं।
यह बढ़िया है।
-और यह बढ़िया हैं। शुक्रिया। -हम हम आगे बढ़ने के लिए तैयार हैं।
हम जाने के लिए तैयार हैं।
समस्याएँ सुलझाना अच्छा लगता है, है ना? अच्छा है।
यह बाधाएँ ही तो सफ़र बनाती हैं।
उनचालीस मील, जिससे हमें बॉर्डर तक पहुँच जाना चाहिए।
इवन, शायद हमें उन्हें बता देना चाहिए क्योंकि...
मैं भी फ़ोन नहीं कर सकता। सिग्नल नहीं है।
-अच्छा। -हमें सैट फ़ोन का इस्तेमाल करना पड़ेगा।
ठीक है, सबसे पहली चीज़ जो आनी चाहिए वह है इसे चालू करना।
-नहीं। -नहीं।
सब सामान है और चलाना नहीं आता है।
इनके ऊपर यह कवर लगे हुए हैं जो वाक़ई...
पावर यहाँ है। ऊपर की तरफ़ है।
ठीक है, यह हो गया।
बस इतना ही था।
अपने सैट फ़ोन को हमेशा अच्छे से चार्ज रखिए।
क्या किसी को याद है इसे कैसे इस्तेमाल करते हैं?
हैलो, दोस्तों। क्या कोई मुझे सुन सकता है?
सैंतीस मील दक्षिण में
अरे, चार्ली, फिर से बोलो। मुझे सुनाई नहीं दिया।
तुम्हें यक़ीन है वह चार्ली था?
हाँ, चार्ली का नाम दिख रहा था।
टेलर
रुको।
क्या मैं...
मुझे पता नहीं यह कैसे काम करता है।
क्या बटन दबाकर रखना है?
सही कहा। तुम बटन दबाओ,
और वॉकी तुम्हें बताएगा तुम कब बोलना शुरू कर सकते हो।
और जब तक बोल नहीं लेते तुम उसे दबाकर रखना।
अब, अच्छा हुआ मैं सुन रहा था जब वे हमें समझा रहे थे।
ठीक है, तो हम तैयार हैं।
हमारे पास 47 मील की रेंज है
-तो हम बॉर्डर तक पहुँच जाएँगे। -जाने के लिए तैयार।
ठीक है। बढ़िया, हम तुम लोगों से वहाँ मिलते हैं।
-यह इलेक्ट्रिक गाड़ी वाली चीज़... -हम चल सकते हैं।
यह थोड़ी अलग है, पता है? यह वाक़ई अलग है।
मेरे ख़्याल से इतने सालों में किसी रोड ट्रिप पर,
मतलब, एक चीज़ जिसका हम महत्त्व नहीं समझते हैं
वह है किसी भी पेट्रोल पंप पर पहुँचकर अपनी टंकी भर लेना, समझ रहे हैं?
ऐसी ट्रिप के लेने से पहले ही, आपको पता होता है कि यह मुश्किल होगा
लेकिन भुगतने तक उसकी गंभीरता नहीं समझ आती है।
हम अभी तक इस ट्रिप के चार्जिंग लय में नहीं आए हैं,
लेकिन अभी तक सिर्फ़ दस प्रतिशत हुआ है।
पता है, पूरे चार्ज पर हमारे प्रोटोटाइप की अधिकतम सीमा 200 मील है,
लेकिन हम सीख रहे हैं।
कारें सीख रही हैं। कारें बेहतर हो रही हैं।
ये प्रोटोटाइप वाहन हैं।
तो, ख़ैर, यह किसी कंप्यूटर डेक जैसा दिखता है,
और यह, एक तरह का, रीजनरेटर है।
तो हम इसे चालू कर देते हैं ताकि ब्रेक देने से...
दरअसल ब्रैकिंग मोटरें इलेक्ट्रिसिटी को वापस पूरी प्रणाली में रीजनरेट करती हैं।
यह कार की सवारी की ऊँचाई है। आप इसे कितना ऊँचा या नीचे रखना चाहते हैं।
क्योंकि हम इन्हें ऐसी जगहों से ले जा रहे हैं जहाँ ये पहले कभी नहीं गई हैं।
ये वाक़ई बहुत बढ़िया चल रही हैं।
हमें रास्ता दिखाएँगे, मास्टर?
ज़रूर।
-ठीक है, यह हम चले। -वापस अर्जेंटीना में।
अलविदा।
-हॉर्न नहीं मिल रहा। यह रहा। -यह हम चले।
मेरे ख़्याल से अगर हम जल्दी चले, तो मुझे नहीं लगता हम पहुँच पाएँगे।
एकदम जैसे पेट्रोल कार में होता है,
सौ की रफ़्तार पर चलाओगे, तो ईंधन जल्दी ख़त्म होगा।
कल रात चार्ज ना होने से हम वाक़ई मुश्किल में पड़ गए हैं।
हमें अभी काफ़ी दूर जाना है,
और अब हमें बॉर्डर पार करके वापस अर्जेंटीना में जाना है,
और किसे पता उसमें कितना समय लगेगा।
चिली/अर्जेंटीना बॉर्डर क्रॉसिंग
ठीक है।
हमें वहाँ बहुत मज़ा आया।
नैटी स्थानीय निर्माता
नहीं, यह ज़्यादा आसान होगा क्योंकि बस यही कागज़ है।
यह मेरा नहीं है, मुझे पता भी नहीं यह किसका है।
-वह चार्ली का है। -ठीक है, मुझे यही लगा था।
-हो गया? -हाँ, बगल में जाना है।
-बगल में? -हाँ।
तुम अर्जेंटीना में कूकीज़ की तस्करी तो नहीं कर रहे हो, चार्ली?
मेरी कुकी... किसी ने मेरी कूकीज़ चुरा ली हैं।
क्या... वह कैसे हुआ?
-क्या? -क्या तुमने उन्हें किसी को दे दिया?
नहीं, नहीं। मैंने देखा वह वहाँ थी।
मैं पीछे मुड़ा, और ऐसा लगा जैसे वे ग़ायब हो गईं।
-उसने कहा, "यह लो। इसे लो।" -मैंने ले लिया।
-नहीं, हाँ। -तुमने ली?
मैंने बस उसे खाया बिना यह जाने कि वह तुम्हारी थी।
बहुत-बहुत शुक्रिया।
वापस अर्जेंटीना।
अगर दो सौ साल पीछे जाओ,
तो अर्जेंटीना, चिली और पेरू दरअसल स्पेनिश कॉलोनी के हिस्से थे,
और वे लैटिन आज़ादी की लड़ाई में अलग हो गए।
एल कलाफाटे में अपने होटल पहुँचने में हमें अभी सौ मील और जाना है।
चिली - अर्जेंटीना बॉर्डर क्रॉसिंग
और चूँकि रात होने वाली है,
हम यहाँ सुनसान इलाके में फँसने का ख़तरा नहीं उठा सकते हैं।
इस ठंड में नहीं।
हमें इलेक्ट्रिक बाइकों को चार्ज करने के लिए
डीज़ल जनरेटर को बुलाना पड़ेगा,
ताकि हम शहर तक पहुँच पाएँ।
मुझे नहीं पता हम और क्या कर सकते हैं।
इस पेट्रोल स्टेशन पर कुछ स्टिकर चिपकाए हैं। देखो ज़रा।
यहाँ से स्टिकर नहीं दिखाई देंगे।
ठीक है, मुझे अपनी बाइक प्लग करनी है।
तुम्हारे साथ खड़ा पूरे दिन गपशप नहीं कर सकता हूँ, पता है?
भरने का अनुमानित समय, एक घंटा 55 मिनट।
अगर हम थोड़ा ध्यान रखें, तो होटल तक पहुँच सकते हैं।
-और हम सौ मील चल सकते हैं... -ढाई-तीन घंटों में।
...तीन घंटों में।
वह रात के नौ बज जाएँगे। बहुत ठंड होगी।
सूरज ढलने के बाद, बहुत ज़्यादा ठंड होगी।
मौसम की जानकारी। रात के नौ बजे भी तापमान शून्य ही रहेगा।
ठीक है।
और फिर दस बजे के बाद, ठंड बढ़ने लगेगी।
यह हम सब यहाँ रुक सकते हैं।
वह एक और विकल्प है।
यहाँ हीटर लगा है।
-हम कर सकते हैं, है ना? ठीक है। -क्या हम पीछे चलें?
हाँ। और अगर हम में से कोई मर गया, तुम बस उठाकर
-हमें घर भेज देना। हाँ। -अच्छा। ठीक है।
देखो, बाइकों पर बढ़िया बत्तियाँ हैं।
तो आज का क्या विचार है?
ठीक है, बस लेवल एक चार्ज। लेकिन...
होटल पहुँचना है।
मैंने अपने सारे कपड़े पहन रखे हैं। मैं मिशेलिन मैन हूँ।
ख़ैर, जैसे ही मैंने सोचा कि मेरे ठंड में सफ़र करने के दिन ख़त्म हो गए,
मुझे यहाँ आकर सर्दियों में सवारी करनी ही थी।
यह हम चले।
चार्ली। चार्ली, मदद करो!
मैं ठीक हूँ, मैं ठीक हूँ।
-माफ़ करना, दोस्त। -ठीक है।
-चलो चलें। -चलो चलें।
एल कलाफाटे तक की सड़क लगभग पूरी कंकड़ से बनी है
एल कलाफाटे 98 मील दूर है
...और सिर्फ़ अंत में पक्की है।
ख़ैर, यह दिलचस्प होना चाहिए।
अगर हम बहुत तेज़ चलेंगे, तो चार्ज ख़त्म हो जाएगा,
और अगर हम बहुत धीरे चलेंगे,
तो तापमान शून्य से कम होने के बाद हम जम जाएँगे।
सूरज ढलने में बस आधा-एक घंटा ही बाकी है।
यही हम उस दिन कह रहे थे कि हमें नहीं करना चाहिए,
कि तब शुरुआत करें जब हमें पता है कि हम शायद ना पहुँच पाएँ।
आह। यह बहुत उबड़-खाबड़ है।
हे भगवान। बेचारा चार्ली। यह सड़क उसके पैर के लिए मुश्किल होगी।
मैंने जितनी उम्मीद की थी यह उससे ज़्यादा कच्ची सड़क है।
रात में गड्ढे ठीक से देख पाना मुश्किल है। यह अच्छा नहीं है, है ना?
मेरे ख़्याल से हम भाग्यशाली हैं कि चाँद निकला है, क्योंकि हमारे वाइसर रंगीन हैं।
हमें बस उस सड़क को ढूँढना है।
वह ख़तरनाक था।
हाँ, वह ख़तरनाक था।
क्योंकि यही जानवरों से टकराने का समय है।
उम्मीद है कोई लामा बाहर ना आ जाए। बस।
बायीं तरफ़ इस बदल को देखो। चार्ली, माफ़ करना, उसे देखो।
गज़ब।
मुझे नहीं पता वह क्या है। लाज़वाब है, है ना?
वहाँ दूर में छोटी-बड़ी बत्तियाँ नज़र आ रही हैं।
मेरे ख़्याल से आगे सड़क आ रही है।
ऐसा क्या?
-मेरे ख़्याल से। मुझे पता नहीं है। -हाँ, हाँ!
मेरे ख़्याल से यही सड़क है!
यह सड़क ही है।
एकदम चिकनी।
एल कलाफाटे 60 मील दूर है
ठीक है, अब थोड़ी हवा चल रही है।
मैं बताता हूँ, यहाँ ठंड है!
तापमान शून्य हो गया है,
लेकिन इस ठंडी हवा के कारण लगता है जैसे शून्य से दस डिग्री कम हो।
मेरे पैर की उँगलियाँ बहुत ठंडी हो गई हैं।
ठंड से सुन्न होने में कितना समय लगता है?
हमारे पास अभी सत्रह मील बाकी हैं। बहुत पावर बाकी नहीं है।
हम लगभग पहुँच गए हैं। हम कर सकते हैं।
मेरे ख़्याल से आगे बत्तियाँ दिखाई दे रही हैं।
अरे, यह रहा!
एल कलाफाटे।
बहुत मुश्किल से यह कर पाऊँगा।
मुझे शायद बिना इंजन के ही जाना पड़े।
भगवान, मैं अपने पैर गर्म करने के लिए उतावला हूँ।
पेरिटो मोरेनो ग्लेशियर अर्जेंटीना
कल इतना थकान भरा दिन था कि हमने आज छुट्टी लेना तय किया
ताकि ख़ुद को रीचार्ज कर सकें।
पूरे दिन बाइक पर बिताना काफ़ी थकाने वाला होता है। वाक़ई थकाऊ।
लेकिन छुट्टी का एक दिन अच्छा है, थोड़ा चलने-फिरने के लिए।
थोड़ा पर्यटन करने के लिए।
यह शानदार है!
यह लाज़वाब है।
गज़ब।
-वहाँ एक छोटा सा आइसबर्ग है। देखो। -हाँ, बहुत सुंदर है, है ना?
ऐसा कहते हैं ना, वे, मतलब, नीचे से दुगने बड़े होते हैं?
हमें सिर्फ़... आइसबर्ग की नोक नज़र आती है।
इसीलिए कहा जाता है, "यह तो आइसबर्ग की सिर्फ़ नोक है।"
-इन रंगों को देखो। हे भगवान। -लाज़वाब।
नब्बे मीटर ऊँचे हैं, या ऐसा ही कुछ।
मेरे ख़्याल से यान बाहर खड़े रहने से हमें कोई जानकारी नहीं मिलेगी।
हम ऐटेनबौरौ से कहकर, मतलब, एक वौइस्-ओवर करवा सकते हैं।
हाँ, इस हिस्से का वौइस्-ओवर।
यह रहा। देखो।
यह बढ़िया है।
शुक्रिया।
"ग्लेशियर नेशनल पार्क
सांताक्रूज प्रांत, अर्जेंटीना के दक्षिण-पश्चिम दिशा में स्थित है।
यह 2,807 वर्ग मील के क्षेत्र में फैला है।"
वह बहुत सारी बर्फ़ हो गई।
-यह... -तभी यहाँ इतनी ठंड है। हे भगवान।
दक्षिण पोल के बाद सबसे बड़ा बर्फ़ का मैदान है।
"और इसे दक्षिणी एंडीज़ के ग्लेशियर जंगलों के एक महत्वपूर्ण हिस्से को
संरक्षित करने के लिए स्थापित किया गया था।"
-ग्लेशियर जंगल? -हाँ।
यह कमाल का है, है ना?
"अर्जेंटीना के संरक्षित क्षेत्र प्रणाली का सबसे बड़ा पार्क।" हम यहाँ हैं।
आइसबर्ग।
-हे भगवान! -सब ख़ुद को बचाओ!
ठीक है, लियो।
गज़ब।
हम भाग्यशाली हैं कि हम यह सब देख पाते हैं, है ना?
हाँ, बहुत।
चलो देखें अगर हम थोड़ा इंसुलेशन बना सकते हैं।
मेरे पास है, एक मेडिकल ब्लैंकेट। रेस्क्यू शीट।
-भगवान, यह बड़ा है। -यह बड़ा है।
बहुत बड़ा है।
इस तरह।
शायद हम इसे काट सकते हैं।
मेरे ख़्याल से यह ठीक दिख रहा है।
-ठीक है। -कोई दिक़्क़त नहीं है। हाँ।
अब बहुत अच्छा रहेगा
अगर हम कुछ दिन बिना किसी गड़बड़ के बिता सकें।
वह वाक़ई बहुत अच्छा रहेगा।
तुम्हें दस्तानों के बारे में यह मालूम है? मेरे पिता...
मेरे ख़्याल से यह पुराने द्वन्द युद्ध वगैरह की बात है।
पता है, जब आप किसी को द्वन्द की चुनौती देते थे,
आप अपने दस्ताने से उसके चेहरे पर थप्पड़ मारकर दस्ताने को ज़मीन पर फ़ेंक देते थे।
और...
अगर आपको ख़ुद उठाना पड़े,
इसका मतलब होता था कि उन्होंने चुनौती स्वीकार नहीं की,
जो एक तरह से आपका अपमान हुआ, मेरे ख़्याल से।
क्योंकि अगर उन्होंने आपका दस्ताना उठाकर आपको वापस किया,
तो उन्होंने चुनौती स्वीकार कर ली होती थी।
तो, मेरे ख़्याल से...
तो, अगर आपका दस्ताना गिर गया,
और आप उसे ख़ुद नहीं उठा सकते हैं। मेरे पिता कहते हैं वह अपशगुन होता है।
जो कि इन ट्रिपों में रोज़ होता है और आप दिन में कई बार दस्ताना गिराते हैं।
तो उन्होंने कहा कि अपशगुन हटाने के लिए उसके ऊपर
दोनों पैरों से खड़े हो जाओ, या कम से कम दोनों पैरों से छुओ।
तो, अगर आप मुझे ऐसा करते देखें...
वह इसलिए नहीं है कि मैं पागल हूँ। वह मेरे पिता की वजह से है।
शुक्रिया, डैड।
काश तुमने मुझे इसके बारे में ना बताया होता।
तो आज हम जा रहे हैं ट्रेस लागोस, जो कि एक बहुत छोटी सी, अनजानी जगह है।
चिली - अर्जेंटीना एल कलाफाटे
यक़ीनन अगर आप यहाँ रहते हैं तो वह अनजानी नहीं होगी,
लेकिन यह छोटा सा शहर है, बस करीब सौ मील बड़ा।
और वहाँ एक हॉस्टल है, और वहाँ एक चार्जर है।
यह रहे हम। यह तेज़ हवा वाला इलाका, किसी चुड़ैल के दिल से ज़्यादा ठंडा है।
लेकिन मेरे ख़्याल से हमें थोड़ी ही दूर जाना है
कि हमें एक कैफ़े मिलेगा जहाँ शायद हम कॉफ़ी पीकर थोड़ी गर्माहट ले सकते हैं।
-हैलो। -हैलो, दोस्त।
मैं कह रहा हूँ।
कार आ रही है।
यह शॉट ज़्यादा ज़रूरी है।
मुझे आज मज़ा आया।
मैं बस अपने सामने चार्ली को देख रहा हूँ और
उन सब अलग-अलग जगहों के बारे में सोच रहा हूँ
जहाँ मैंने बाइक पर उसकी यह छवि देखी है,
और उसके साथ सफ़र करना अच्छा लग रहा है।
यह अच्छे दिन हैं। बढ़िया दिन।
इस इलाके को पैटागोनियन स्टेप कहते हैं,
जो दरअसल एक सूखा और बंजर रेगिस्तान है।
अरे, देखो ज़रा! लाज़वाब है।
थोड़ी फ्राइज़।
-हाँ। -तीन लोगों के लिए।
हम दोपहर का खाना खाने के लिए यहाँ आए हैं
ला लियोना अर्जेंटीना
...क्योंकि बताया जाता है कि बुच कैसिडी और सनडांस किड इस इलाके में आए थे
अमेरिका से इस इलाके में आए थे, और पूरे एक महीने तक छुपे रहे थे।
और फिर आख़िरकार वे वापस ऊपर गए
और बोलीविया में बोलिवियन सेना द्वारा मारे गए।
लेकिन यह बुच कैसिडी था, और यह सनडांस किड था,
और ये उसके दल के सदस्य थे, और वे काफ़ी बुरे लोग थे।
लगभग पहुँच गए हैं। ट्रेस लागोस पहुँचने में साढ़े तीन मील बाकी हैं।
हॉस्पिटल, कैंपिंग, वाई-फाई। "होस्टेरिआ हॉस्टल।"
यही है।
चलो। मैं दिखाता हूँ हम कहाँ...
ट्रेस लागोस अर्जेंटीना
हम आ गए। देखो।
मतलब, यह छोटा है, लेकिन हमारा अपना है, पता है?
और चार्ली वहाँ नीचे सोएगा।
इवन ने आकर कहा, "मैं डबल बेड ले रहा हूँ,"
-यही कहा उसने। -यह सच नहीं है।
मैं अंदर आया और कहा,
"तुम कहाँ चाहते हो मैं सोऊँ?"
आज को लेकर काफ़ी उत्साहित हूँ। हमें आज बहुत सवारी करनी है।
एक सौ सत्तर मील, यह अब तक का सबसे लंबा दिन होगा।
कोशिश करके थोड़ी लंबी दूरी तय करना बेहतर रहेगा।
मेरे ख़्याल से मुझे अपने सनग्लास निकालने पड़ेंगे।
लगता है हम धूप में सवारी करने वाले हैं।
आगे और ऊपर की तरफ़।
हम बस अभी ट्रेस लागोस से निकल रहे हैं।
हमें आज रात के पड़ाव, लास ऑरकेटास, तक पहुँचने के लिए सौ मील चलना पड़ेगा।
ख़ैर, तो नाटक जारी रहेगा। हम अभी ट्रेस लागोस से निकले हैं।
थोड़ी विपरीत हवा चल रही है।
हमें क़रीब सौ मील जाना है, और हमारी रेंज 83 मील की है।
आज यह इतना अलग क्यों है? मेरी समझ में नहीं आ रहा।
और असमंजस इसलिए और बढ़ गया है
क्योंकि यह बाइकें सवारी के लिए वाक़ई शानदार हैं।
ये शांत और ख़ूबसूरत हैं, यह बाइकों की ग़लती नहीं है।
बस यह कि ये चार्जिंग वाली हैं, और यह सभी मोटरबाइकों के लिए है।
इस नाप की बैटरी में थोड़ी ही बिजली जमा हो सकती है।
और बस यही है। यह फिज़िक्स है।
लास ऑरकेटास अर्जेंटीना
हाँ, हम आ गए हैं।
अच्छा रहेगा अगर हमें आज अलग-अलग कमरे मिल जाएँ।
तुम ठंड में हो? यह उचित नहीं है। यह अच्छी बात नहीं है।
जहाँ से मैं आया हूँ, वहाँ तुम्हें बाहर नहीं छोड़ा जाएगा
क्योंकि हम तुम्हें आराम से आग के पास बैठने देंगे।
वहाँ एक छोटा सा कुत्ता था, मतलब, ठंड से काँप रहा था।
अगर मैं उसे अंदर ले जा सकता तो ले जाता।
हमें लगा उसे अंदर आना मना है। लेकिन फिर वह बंदा हमारे पास आया और कहा,
"देखो, तुम्हें कोई ऐतराज़ है अगर कुत्ते अंदर आ जाएँ, क्योंकि बहुत ठंड है?"
और हमने कहा, "मज़ाक कर रहे हो? हमने सोचा तुम उन्हें अंदर आने नहीं दे रहे हो।"
और फिर वह अंदर आना नहीं चाहता था क्योंकि वह सोच रहा था...
उसे लगा वह मुसीबत में पड़ जाएगा।
-आ जाओ! -तुम कर सकते हो!
छोटा बच्चा।
हाँ।
यह बढ़िया है। मुझे ख़ुशी है वह अंदर आ गया।
मुझे बाहर उसकी चिंता हो रही थी, वह काँप रहा था।
स्कॉटलैंड में जब हम किल्ट पहनते हैं, तो अपने मोज़े में चाकू रखते हैं,
और वह काफ़ी कुछ ऐसा दिखता है।
यहाँ चाकू एक औज़ार है।
मिगेल एंजेल प्रबंधक
नहीं, बेटा।
यह काफ़ी... ख़ैर, यह एक तरह से स्टेक नाइफ़ ज़्यादा है।
लेकिन इसका हत्था काफ़ी कुछ...
हम इन्हें स्कीन दू कहते हैं।
इसमें एक ऐसी पट्टी होती है।
सीधे मोज़े में।
इवन, यह तुम्हारे लिए तोहफ़ा है।
-यह चाकू तुम्हारे लिए है। -नहीं।
-तुम तोहफ़ा ले लो। -हाँ?
-यह चाकू तुम्हारे लिए है। -हाँ।
बदले में, सिक्का मेरे लिए है।
-ठीक है। -तुम ले लो।
मैं स्कॉटलैंड से हूँ, और वहाँ यह विश्वास है...
-हाँ। -...अगर आप किसी को चाकू देते हैं,
उन्हें आपको एक सिक्का देना होगा, और उससे दुर्भाग्य चला जाता है।
-वरना आप ख़ुद तो काट वगैरह लेंगे। -ठीक है।
-मैं तुम्हें यह वाला दूँगा। -यह तुम्हारे लिए है।
शुक्रिया, श्रीमान। शुक्रिया।
जब मैं अपना किल्ट पहनूँगा, मैं इसे अपने मोज़े में रखूँगा।
यह बहुत बढ़िया है, शुक्रिया। शुक्रिया।
इस आग में थोड़ी और लकड़ी डालनी होगी।
तुम्हें पक्का यक़ीन है?
हम ऐसे ही करते हैं। बस केरोसिन डालते हैं।
ध्यान से। तैयार?
अरे। अपने बाल बचाना।
ठीक है।
हाँ।
शुक्रिया।
हमें जहाँ होना चाहिए हम उससे काफ़ी पीछे हैं।
मुझे पता भी नहीं हम अब तक हज़ार मील चले हैं या नहीं, चले हैं?
-नहीं। -शायद।
-हम नहीं चले हैं? -मुझे नहीं लगता।
हम सफ़र कर रहे हैं... यह हमारा दूसरा हफ़्ता है,
और हमें 15,000 मील जाना है... करीब।
हमारे साथ लॉन्ग वे अप में चलिए अगले हफ़्ते, जब हम माइलेज और रेंज की बात करेंगे।
हाँ, यह हो गया।
मुझे पता नहीं क्या कहना चाहिए, चार्ली।
मैं लोगों को इलेक्ट्रिक बाइक के इस्तेमाल से हतोत्साहित नहीं करना चाहता
क्योंकि मेरे ख़्याल से ये कमाल की हैं।
डायरी कैमरा
लेकिन इस समय उनसे लंबी दूरी तय कर पाना मुश्किल है।
हम इस स्थिति में फँस गए हैं।
हमने सबसे कहा कि हम यह इस तरीके से करेंगे।
चूँकि इतनी ठंड थी, विचार यह था कि बाइकों को घर के अंदर रखेंगे,
उन्हें गर्म होने देंगे, और बाकी कल ख़त्म करेंगे।
उनके ऊपर कम्बल वगैरह कुछ डाल देंगे।
हमने कल रात बाइकों को अंदर रखा था
और उससे वे थोड़ी ज़्यादा गर्म रही थीं।
उन्हें यह पसंद आया लगता है। आज आँकड़े बेहतर हैं।
वाक़ई बेहतर।
बस सीखने के हालात हैं, यह सब कुछ।
बाइकों का गर्म रहना
हमारे इलेक्ट्रिक सफ़र का समाधान है।
मेरा मतलब समझ रहे हो?
ग्रिड पर बने पहले पड़ाव तक पहुँचने में तीन मील बाकी हैं।
और तब हम बैठ सकते हैं,
और मैं एक कप कॉफ़ी के साथ अपने पैरों में जान वापस लाने की कोशिश करूँगा।
उपशीर्षक अनुवादक: मीनू